Елисавета Багряна
Родна есен

chitanka.info

Още е небето ведро,

още грее слънце щедро

над лозя и над градини,

но си лятото замина.

Селянинът благодарен

гледа пълните хамбари.

Птиците на юг поеха.

А земята си облече

злато-пурпурната дреха.

Есента пристига вече…

Майко наша, ти, родино,

с туй небе, бездънно синьо,

с планините и морето,

със горите и полето,

Бог дарил те е богато,

ний обичаме те свято!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.